ཚོགས་མཆོད་ཀྱི་དེ་ཉིད་མདོར་བསྡུས་སྨོས་པ་
སྒྱུ་འཕྲུལ་རྒྱན་གྱི་རོལ་མོ་ཞེས་བྱ་བ་
བཞུགས་སོ།།
སརྦ་དི ཀྵ་ཤུ་བྷ་ཛ་ཡནྟུ།

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

༈ ཟུང་འཇུག་བདེ་ཆེན་དྲྭ་བ་སྡོམ་པའི་ཚོགས།།
ཐབས་ཤེས་ཡངས་ཤིང་མྱུར་བའི་བརྟུལ་ཞུགས་ཀྱིས།།
བྱང་ཆུབ་ཆོ་ག་སྐད་ཅིག་ཉིད་སྤེལ་བ།།
བླ་མ་རྡོ་རྗེ་འཛིན་པ་སྙིང་དབུས་མཆོད།།
རྒྱུ་དང་ཐབས་ཀྱིས་འཕགས་པའི་ཕྱིར།།
བྱ་སླ་དོན་ཆེའི་སྤྱོད་པ་ནི།།
རྣལ་འབྱོར་བླ་མེད་ལས་གསུངས་པས།།
སྐལ་བ་ཅན་རྣམས་ཡི་རང་བྱོས།།
གང་ཞིག་སེམས་ཅན་གྱི་ཁམས་དང་ནམ་མཁའི་མཐའ་མི་ཟད་པ་
དེ་སྲིད་དུ་རྒྱལ་བ་རྣམས་ཀྱི་ཐུགས་རྗེའི་འཇུག་པ་ཟད་པ་མེད་པས
རྣམ་རྟོག་གི་གྲངས་དང་མཉམ་པའི་གཉེན་པོའི་ཆོས་སྒོ་མཐའ་ཡས་པ་
བདག་ཅག་གི་སྟོན་པ་ཤཱཀྱའི་དབང་པོ་ཁོ་ནས་ཀྱང་དུས་གསུམ་དུ་གསུངས་
ཤིང་གསུང་བར་འགྱུར་བ་རྣམས་ཀྱང་རྒྱུ་མཚན་ཉིད་ཀྱི་ཐེག་པ་དང༌།
འབྲས་བུ་རྡོ་རྗེའི་ཐེག་པ་གཉིས་སུ་འདུ། དེའང་བསམ་པ་རང་དོན་ཡིད་
བྱེད་ཅན་གྱི་དོན་དུ། ལྟ་བ་གང་ཟག་བདག་མེད། སྒོམ་པ་ཞི་ལྟག་རྣལ་
366

ཚོགས་མཆོད་ཀྱི་དེ་ཉིད་མདོར་བསྡུས་སྨོས་པ་སྒྱུ་འཕྲུལ་རྒྱན་གྱི་རོལ་མོ།

འབྱོར་སྤྱོད་པ་མི་འཚེ་བའི་བརྟུལ་ཞུགས། འབྲས་བུ་མི་ཚེ་གསུམ་གྱིས་ཉན་ཐོས་
དགྲ་བཅོམ་དང༌། བསྐལ་པ་བརྒྱས་རང་བྱང་ཆུབ་མངོན་དུ་བྱེད་པ་ཉན་ཐོས་ཀྱི་སྡེ་
སྣོད་གསུམ་དང༌། བསམ་པ་གཞན་ཕན་བྱང་ཆུབ་ལ་དམིགས་ནུས་པའི་དོན་དུ།
ལྟ་བ་བདག་མེད་གཉིས། སྒོམ་པ་རྣམ་པར་མི་རྟོག་པ། སྤྱོད་པ་ཕར་ཕྱིན་བཅུ་དང་
བསྡུ་དངོས་བཞི། འབྲས་བུ་བསྐལ་པ་གྲངས་མེད་གསུམ་ནས་ས་བཅུའི་རྒྱུན་མཐར་
རྒྱལ་ཚབ་ཆེན་པོའི་གོ་འཕང་ཐོབ་པར་ཕར་ཕྱིན་གྱི་སྡེ་སྣོད་གསུམ་དང་། ཤིན་ཏུ་
དབང་པོ་རྣོན་པོའི་དོན་དུ། ལྟ་བ་འཁོར་འདས་མཉམ་ཉིད། སྒོམ་པ་རིམ་གཉིས་
ཞུ་བདེ། སྤྱོད་པ་སྤྲོས་བཅས་སྤྲོས་མེད། འབྲས་བུ་ཚེ་འདིའམ་སྐྱེ་བ་བཅུ་དྲུག་
ཚུན་ཆད་ལ་ཡེ་ཤེས་ཀྱི་སྐུ་མངོན་དུ་བྱེད་པ་སྔགས་ཀྱི་སྡེ་སྣོད་བཅས་གསུམ་ཀའང་
བསླབ་པ་རིན་པོ་ཆེ་རྣམ་པ་གསུམ་གྱི་བརྗོད་བྱས། མོས་པ་ཅན་གྱི་གང་ཟག་ཐར་
པའི་ལམ་དུ་སྦྱོར་བ་མཚུངས་ཀྱང་། དབང་དང་། རིམ་གཉིས་དང་། དམཚིག་དང་།
བརྟུལ་ཞུགས་དང༌། ཉེ་རྒྱུས་མཚམས་སྦྱོར་བ་སོགས་ཐེག་པ་གཞན་ལས་མེད་པའི་
ཐབས་མང་བ་དང༌། ཚེ་ལོ་བརྒྱ་པའི་ཚེ་གང་ཞིག་གི་ཡུན་ལ་ལམ་གཞན་ལ་མ་ལྟོས་
པར་སངས་རྒྱས་ཐོབ་ནུས་པ་ནས། བྱ་རྒྱུད་ལྟ་བུར་མ་མཐའ་ཤིན་ཏུ་ཐོགས་ཀྱང་བསྐལ་
པ་བརྒྱད་ལས་མི་འགྱང་བས་ན་ལམ་མྱུར་བ་དང༌། མཚམས་མེད་བྱེད་པ་སོགས་
ལས་ལ་བཟང་ངན་མེད་པར་འགྲུབ་ཅིང་། དཀའ་ཐུབ་དང་དཀའ་སྤྱད་མི་དགོས་པར་
འདོད་ཡོན་གྱི་བདེ་བ་ལམ་དུ་བྱེད་པས་དངོས་གྲུབ་འགྲུབ་པ་འཇུག་པ་བདེ་བ་སྟེ་ཁྱད་
367

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

པར་གསུམ་ལ་སོགས་པས་ཐེག་པ་ཐམས་ཅད་ལས་འཕགས་པ། རྒྱུ་ལ་འབྲས་བུའི་
རྒྱས་གདབ་ཅིང༌། འབྲས་བུ་ལ་རྒྱུའི་རྒྱས་འདེབས་ཏེ། གཞི་འབྲས་མཉམ་པ་ཉིད་
ལ་སྤྱོད་པས་འབྲས་བུ་ལམ་དུ་བྱེད་པའི་གསང་སྔགས་རྡོ་རྗེ་ཐེག་པ་འདི་ནི་དུས་གསུམ་
དུ་བརྒྱ་ལམ་ན་རེས་འགའ་ཙམ་མ་གཏོགས་མཚན་ཙམ་ཡང་ཐོས་པར་མི་འགྱུར་བས་
ཡིད་བཞིན་གྱི་ནོར་བུ་དང་ཨུ་དུམྦ་རའི་མེ་ཏོག་ལས་ཀྱང་ཆེས་དཀོན་ཞིང་དེ་ལས་ཀྱང་
གསང་སྔགས་ཀྱི་ལྟ་སྤྱོད་ཟབ་མོ་ལ་ངེས་པ་རྙེད་པ་དཀོན། དེ་ལས་ཀྱང་སྒྲ་ཇི་བཞིན་
པར་སྤྱོད་ནུས་པ་དཀོན། དེས་ན་འབྲས་རྒྱུད་སངས་རྒྱས་ཐམས་ཅད་ཀྱི་ཁ་སྦྱོར་མཉམ་
པ་ཆེན་པོའི་བདེ་བའི་སྡོམ་པ་ཉིད། གཞི་རྒྱུད་སེམས་ཅན་གྱི་ཁམས་ལ་བྲལ་བྱ་དང་
ལྡན་ལ་མ་གོས་པར་ཁྱབ་བྱ་ཁྱབ་བྱེད་ཀྱི་ཚུལ་དུ་བཞུགས་པ་དེ་ཉིད། ལམ་རྒྱུད་
བདེན་པ་དབྱེར་མེད་སྤང་གཉེན་གཉིས་བྲལ་མཚན་བཅས་མཚན་མེད་ཀྱི་རྣལ་འབྱོར་
ལ་སྦྱོར་བ་ན་དང་པོར་གསང་སྟེ་སྤྱོད། དྲོད་འབྲིང་དང་ཆེན་པོ་ཐོབ་པའི་ཚེ་རྩ་ཨ་བ་
དྷཱུ་ཏི་དང་། ཕྱོགས་ལས་རྣམ་རྒྱལ་གྱི་སྤྱོད་པའི་ཉེ་རྒྱུས་རིང་པོར་མི་ཐོགས་པར་རྡོ་རྗེའི་
སྐུ་སྒྲུབ་ཅིང་དེའི་བོགས་འདོན་དུ་བརྟག་པ་གཉིས་པ། རྡོ་རྗེ་གུར། སམྦུ་ཊི་སོགས་
རྒྱུད་སྡེ་ཆེན་པོ་རྣམས་ལས་གསུངས་པ་ལྟར་ཚོགས་ཀྱི་འཁོར་ལོ་དབེན་པའི་ཁྱིམ་དུ་ཉ་
སྟོང་གི་མཚན་མོར་བསྐྱེད་རྫོགས་གཉིས་གང་རུང་ལས་སུ་རུང་བ་འདུས་པ་ཐུན་མོང་བ་
དང་ཤིན་ཏུ་དབེན་པའི་དུར་ཁྲོད་སོགས་སུ་ཚེ་བཅུའི་མཚན་མོར་རྣལ་འབྱོར་ཐོབ་པའམ།
རང་བཞིན་གྱིས་གྲུབ་པའི་དཔའ་བོ་དཔའ་མོ་འདུ་བ་ཐུན་མོང་མིན་པ་དང༌། རབ་ཏུ་
368

ཚོགས་མཆོད་ཀྱི་དེ་ཉིད་མདོར་བསྡུས་སྨོས་པ་སྒྱུ་འཕྲུལ་རྒྱན་གྱི་རོལ་མོ།

དབེན་པ་མཁའ་འགྲོ་འདུ་བའི་གནས་སོགས་སུ་ཚོགས་ཁང་ཕྱི་ནང་སྟེང་འོག་རིམ་པར་
གསུམ་པར་ཟླ་བ་དྲུག་གམ་ལོ་གསུམ་ཕྱོགས་གསུམ་དུ་རྣལ་འབྱོར་དང་ལྡན་པ་ཁོ་ན་
འདུ་བ་སྤྲོས་བཅས་ཏེ། དེའང་རྣལ་འབྱོར་ཕོ་མོ་ཆ་མཉམ་ལྷའི་གྲངས་དང་མཉམ་པ་
ཚོགས་ཀྱི་འཁོར་ལོ་དངོས། རྣལ་འབྱོར་པ་ཤ་སྟག་ལ་ཆང་ལ་ལོངས་སྤྱོད་པའི་དོན་
དུ་རྣལ་འབྱོར་མ་གཅིག་གཙོ་བོའི་གཡོན་དུ་གནས་པ་དཔའ་བོའི་སྟོན་མོ། རྣལ་འབྱོར་
མ་ཤ་སྟག་ལ་ཤ་ལ་ལོངས་སྤྱོད་པའི་དོན་དུ་རྣལ་འབྱོར་པ་གཅིག་གཙོ་བོའི་གཡས་སུ་
གནས་པ་དཔའ་མོའི་སྟོན་མོ་ཞེས་བྱ་ཞིང༌། ཐམས་ཅད་ཀྱང་བརྡ་དང་བརྡ་ཡི་ལན་ལ་
མཁས་ཤིང་ཐ་མལ་པའི་རྟོག་པས་མ་བསླད་པརལྟའི་རྣལ་འབྱོར་བསྒོམ། སློབ་དཔོན་
གྱིས་བྱིན་གྱིས་བརླབས་ཏེ་དཀྱིལ་འཁོར་མཆོད་པ་སྔོན་དུ་འགྲོ་བས། ཆང་དང་བདུད་
རྩི་ལྔས་སྣ་དྲངས། ཤ་ལྔ་ལ་སོགས་པའི་བཟའ་བཏུང་དྲི་དང་མེ་ཏོག་ལ་སོགས་པ་
ཚིམས་པར་རོལ། དངོས་གྲུབ་སྒྲུབ་པའི་སློབ་དཔོན་ཆེན་པོའི་དབང་དང་འབྲེལ་ན
འཇིག་རྟེན་ལས་འདས་པའི་དབང་གསུམ་དངོས་སུ་སྦྱིན་ཞིང༌། གཞན་དུ་དཔྱིད་ཀྱི་
རྒྱལ་མོའི་གླུལྟ་བུའི་གཡོ་བར་བསྐུལ་ཏེ། རྟོགས་གོམས་གདེངས་སུ་གྱུར་པའི་ལྟ་བ།
འདུ་ཤེས་གསུམ་ལྡན་གྱི་སྒོམ་པ། ཐབས་ཀྱིས་ཟིན་པའི་སྙོམས་འཇུག་གི་སྤྱོད་པ་སྟེ
བསྙེན་སྒྲུབ་ཡན་ལག་བཞི་ལྡན་གྱི་ཀུན་ཏུ་རུའི་ཉེ་རྒྱུ་ལ་བརྟེན་མཁའ་ལ་སྤྱོད་པ་དང་།
འདོད་གཟུགས་ཀྱི་རིག་འཛིན་དང༌། ཡེ་ཤེས་ཀྱི་སྐུའང་རིང་མིན་དུ་འགྲུབ་པས་
འཕགས་ཡུལ་གྱི་སློབ་དཔོན་ཆེན་པོ་ཨིནྡྲ་བྷཱུ་ཏི། ལུ་ནག་དྲིལ་གསུམ། དཱ་རི་ཀ་པ།
369

༼ཉ༽ ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

བི་རུ་པ། ཏེ་ལོ་ནཱ་རོ་ལ་སོགས་པ་བཞིན་སྐལ་བ་དང་ལྡན་པ་དབང་པོ་ཡང་རབ་རྣམས་
ཀྱི་སྤྱོད་ཡུལ་དང༌། ཚོགས་འཁོར་དེ་དང་རྗེས་མཐུན་པ་རིམ་གཉིས་ཀྱི་རྣལ་འབྱོར་
ཕོ་མོ་གྲངས་མཉམ་ཡེ་རྒྱ་ལ་བརྟེན་ཅིང། ཤ་ལྔ་བདུད་རྩི་ལྔའང་ཏིང་ངེ་འཛིན་གྱིས་
འགྲུབ་པའི་ཁུངས་ནི།
དམ་ཚིག་ལྔ་པ་ལས།
དེས་ཀྱང་རང་རིག་མ་ལ་འཁྱུད།།
མི་ནུས་བསམ་གཏན་དག་གིས་བྱ།།
ཞེས་དང༌།
གང་ཡང་བདག་གིས་མ་རྙེད་ཅིང༌།།
སྣོད་མ་ཡིན་པས་འཇིགས་པ་ཡང༌།།
བདུད་རྩི་ལྔ་དང་ཤ་ལྔ་དག།
བསམ་གཏན་གྱིས་ནི་ཡོངས་སུ་བརྟགས།།
ཞེས་གསུངས་ལ། དེ་དག་ག་ཎ་ཙཀྲའི་སྒྲ་ལས་ཚོགས་ཀྱི་འཁོར་ལོ་སྟེ་
སྔགས་ཀྱི་ཐབས་ཤེས་ཁྱད་པར་ཅན་གྱིས་ཟིན་པའི་ཀུན་སྤྱོད། རྟེན་དང་གང་ཟག་ཁྱད་
པར་ཅན་ཚོགས་ཤིང་བརྟུལ་ཞུགས་ཀྱི་འཁོར་ལོ་ཕྱོགས་མེད་དུ་བསྐོར་བའི་དོན་ཏེ།
ལྟའི་རྣལ་འབྱོར་མི་མཐུན་པ་དུ་མ་འདུས་པ་ལ་མཛའ་བ་འདུས་པ། རབ་གནས་དང་
སྦྱིན་བསྲེག་གི་སྐབས་ཙྭ་རུའི་བཟའ་བ། ལྷའི་ཆས་དང་འདྲ་འབག་གི་གསོབ་ལས་
གར་བསྒྱུར་བ་སངས་རྒྱས་ཀྱི་གར། འཇིག་རྟེན་འདས་དང་མ་འདས་ཀྱི་མཁའ་འགྲོ་
370

ཚོགས་མཆོད་ཀྱི་དེ་ཉིད་མདོར་བསྡུས་སྨོས་པ་སྒྱུ་འཕྲུལ་རྒྱན་གྱི་རོལ་མོ།

མ་གྲངས་ངེས་ཅན་ངེས་མེད་འབའ་ཞིག་མཆོད་པ་རིགས་ལྡན་མ་མཆོད་པའམ་གཞོན་
ནུ་མའི་སྟོན་མོ་རྣམས་ཀྱང་དེའི་བྱེ་བྲག་ཏུ་འགྱུར་བ་སོགས་རྒྱུད་སྡེ་རྣམས་ནས་སྤྱོད་པའི་
བརྟུལ་ཞུགས་ཀྱི་ཡན་ལག་ཏུ་གསུངས་པ་རྣམས་ཡིན་ལ། སྤྱིར་ནི་གསང་སྔགས་
ཐབས་ཆེ་བའི་དོན་གྱིས་ཚོགས་སུ་མ་གྱུར་པ་ཅུང་ཟད་ཀྱང་མེད་དེ། ཕྱི་སྣོད་ནང་
བཅུད་བརྡ་དང་རྟགས་ཀྱི་དཀྱིལ་འཁོར་དང་རྒྱན་དུ་རང་བབ་ལྷུན་གྱིས་གྲུབ་པ་རང་བྱུང་
ཕྱིའི་ཚོགས་མཆོད། གཟུང་བ་འདོད་པའི་ཡོན་ཏན་འཛིན་པ་ཚོགས་དྲུག་བཅོས་
མེད་ལྟུག་པར་རོལ་པ་ཤུགས་འབྱུང་ནང་གི་ཚོགས་མཆོད། རྡོ་རྗེའི་ལུས་ལ་རྩ་རླུང་
ཐིག་ལེ་ཐིམ་དང་ལོངས་སྤྱོད་བདག་པོའི་འགྲོས་ཀྱིས་འདུ་བ་རྟག་ཏུ་རྩོམ་པ་བདེ་ཆེན་
གསང་བའི་ཚོགས་མཆོད། ཅིར་སྣང་ཆོས་ཉིད་ཀྱི་འཁོར་ལོ་དགག་སྒྲུབ་སྤང་བླང་
བྲལ་བས་རྒྱར་ཆད་ཕྱོགས་ལྟུང་མེད་པ་གཉུག་མའི་ཕྱག་རྒྱར་འོད་དུ་གསལ་བ་དེ་ཁོ་
ན་ཉིད་ཀྱི་ཚོགས་མཆོད་དེ། རང་བབས་སུ་ཡིན་ལུགས་ངོ་ཤེས་པས་ཚོགས་སུ་འགྱུར་
བ་རྣམས་དང་། གཞན་ཡང་བཤམས་པ་རྫས་ཀྱི་ཚོགས། སྒྱུ་ལུས་ཕུང་པོའི་ཚོགས།
བཟའ་བཏུང་རྒྱུན་གྱི་ཚོགས་ལ་སོགས་པ་རྣམས་ཀྱང་ཚོགས་གསོག་པའི་ཐབས་
མཆོག་བླ་ན་མེད་པ་ཡིན་ཞིང༌། དེ་དག་ལས་གསང་སྔགས་གསར་མར་བཟའ་བའི་
སྟོན་མོར་གྲགས་པ་ད་ལྟ་ལག་ལེན་ཏུ་འདེབས་པའི་ཚོགས་མཆོད་འདི་ལའང་ངོ་བོ།
ངེསཚིག །དབྱེ་བ། དགོསཆེད། བྱ་ཚུལ། ཕན་ཡོན། འབྲས་བུ་སྟེ་ས་
བཅད་རྣམ་པ་བདུན་ཡོད་དེ།
371

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

དང་པོ་ངོ་བོ་ནི། སྣང་བཅས་བསོད་ནམས་ཀྱི་ཚོགས་དང་སྣང་མེད་ཡེ་ཤེས་
ཀྱི་ཚོགས་ཟུང་དུ་འབྲེལ་བས་ཡེ་ཤེས་ཀྱི་སྐུ་ཁྱད་པར་ཅན་སྒྲུབ་པའི་ཚོགས་ཐུན་མོང་མ་
ཡིན་པའོ།།
གཉིས་པ་ངེས་ཚིག་ནི། ག་ཎ་པུ་ཛའི་སྒྲ་ལསཚོགས་ཀྱི་མཆོད་པ་ཞེས་བྱ་སྟེ།
ཁྱད་པར་ཡོ་བྱད་ལྔ་ལ་སོགས་པ་ཚོགས་ཤིང་ཐབས་བདེ་བ་ཆེན་པོ་དང་ཤེས་རབ་
མཐའ་གཉིས་ལ་མི་གནས་པའི་མཆོད་པ་ཆོས་དབྱིངས་རྒྱས་པར་འགེངས་པའོ།།
གསུམ་པ་དབྱེ་བ་ནི
སྔ་འགྱུར་གྱི་རྒྱུད་རྡོ་རྗེ་དྲྭ་བ་ལས།
སྐྱེ་བོ་མཛའ་བ་ཀུན་ཚོགས་པ།།
རྣལ་འབྱོར་འདུས་པའི་ཚོགས་ཞེས་བྱ།།
རྣལ་འབྱོར་ལོངས་སྤྱོད་ཚང་བས་ན།།
བདེ་བའི་ལོངས་སྤྱོད་ཚོགས་སུ་བཤད།།
ལྷ་དང་དམ་ཅན་ཀུན་འདུས་པ།།
འདུས་པ་ཆེན་པོའི་ཚོགས་སུ་བཤད།།
ཐམས་ཅད་སྤྱོད་ལ་མི་འཛིན་པ།།
ཚོགས་གཉིས་རྒྱུན་དུ་རྫོགས་བྱེད་པས།།
ཚོགས་ཆེན་པོ་རུ་ངེས་པར་བཤད།།
372

ཚོགས་མཆོད་ཀྱི་དེ་ཉིད་མདོར་བསྡུས་སྨོས་པ་སྒྱུ་འཕྲུལ་རྒྱན་གྱི་རོལ་མོ།

ཅེས་སྐལ་ལྡན་མིའི་ཚོགས། འབྱོར་ལྡན་ཡོ་བྱད་ཀྱི་ཚོགས། དགྱེས་ལྡན་
ལྷའི་ཚོགས། ཚོགས་ཆེན་པོ་དང་བཞི་རུ་གསུངས།
བཞི་པ་དགོས་ཆེད་ནི། གསང་བ་སྤྱི་རྒྱུད་ལས།
ལྷ་རྣམས་ཀུན་ལ་སྡང་མི་བྱ།།
དུས་མཚམས་དག་ཏུ་མཆོད་པར་བྱ།
ཞེས་དང༌།
རྣལ་འབྱོར་དང་རྣལ་འབྱོར་བླ་མེད་རྣམས་སུ།
ལས་ཀྱི་རིགས་ཀྱི་དམ་ཚིག་ཏུ།།
མཆོད་པའི་ལས་ཀྱང་ཅི་ནུས་བགྱི།
ཞེས་གསུངས་ཤིང༌། ཁྱད་པར་སྔ་འགྱུར་གྱི་རྒྱུད་ཡེ་ཤེས་རྔམ་གློག་ལས།
རབ་ཀྱིས་ཆུ་བོའི་རྒྱུན་བཞིན་ནམ།།
ཉིན་གསུམ་མཚན་གསུམ་ཉིན་མཚན་དུ།།
མ་ཡེངས་པ་ཡིས་ངང་གིས་བཟླ།།
འབྲིང་གིས་ཟླ་གཅིག་དུས་དྲུག་དང༌།།
དུས་བཞིའི་བར་དུ་མི་བཅད་ཅིང༌།།
ཐ་མར་བརྩོན་པའི་རྣལ་འབྱོར་པས།།
ཟླ་རེའི་ར་བའི་དུས་དག་ཏུ།།
བརྩོན་པར་འབད་དེ་མི་བྱེད་པ།།
373

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

བྱང་ཆུབ་ས་བོན་བརླག་པ་ཡིན།།
ཚོགས་དང་གཏོར་མའང་དེ་བཞིན་ཏེ།།
ཐ་མས་ལོ་ཟླ་མི་འདའོ།།
ཞེས་ལྷའི་དེ་ཁོ་ན་ཉིད་ལ་སོགས་པ་ལྔས་བཟླ་བའི་སྔགས་དང་ཕྱག་རྒྱ་རྣམ་པ་
བཞི་དང༌། གེགས་སེལ་དང་བོགས་འདོན་གྱི་ཡན་ལག་ཚོགས་དང་གཏོར་མའི་
མཆོད་པ་ལ་བརྩོན་པ་རབ་ཀྱིས་ཞག་རེ་བཞིན་གྱི་མཚན་མོའི་ཆ་དང༌། འབྲིང་གིས་
ཟླ་རེ་བཞིན་གྱི་ཉ་སྟོང་བརྒྱད་གསུམ་ཁྱད་པར་ཡར་མར་གྱི་ཚེས་བཅུའི་ཉིན་མཚན་གྱི་
ཆ་དང་པོ་དང༌། ཐ་མས་ཀྱང་ལོ་རེ་བཞིན་གྱི་དབྱར་དགུན་ཉི་ལྡོག་དང་སྟོན་དཔྱིད་
ཉིན་མཚན་མཉམ་པའི་ཆ་སྟེ་དུས་བཞི་ལ་ཆེ་ཐངས་སུ་བརྩོན་དགོས་པའི་ཚུལ་དང༌།
ཁྱད་པར་ལྷའི་རྣལ་འབྱོར་ལ་གནས་པས་བཟའ་བཏུང་ཤ་ལྔ་བདུད་རྩི་ལྔར་བྱིན་གྱིས་
བརླབས་ཏེ་ཕྱི་ནང་གི་ཚོགས་ལ་རོལ་པ་ནི་བཟའ་བའི་དམ་ཚིག་དང་དུ་བླང་བྱའི་གཙོ་
བོ་ཡིན་པར་མ་ཟད། རྣལ་འབྱོར་པ་གང་ཞིག་དམ་ཚིག་གསོ་ཞིང་སྒྲིབ་པ་སྦྱོང་ན་
ཞི་བ། ཚེ་བསོད་ཉམས་རྟོགས་སྤེལ་ན་རྒྱས་པ། སྣང་བ་རང་དབང་དུ་བྱ་ཕྱིར་དབང་།
གདུག་པ་ཅན་ཚར་གཅོད་པའི་ཕྱིར་དྲག་པོའི་དོན་དུ་ཚོགས་ཀྱིས་བསྐང་བས་དངོས་
གྲུབ་མྱུར་དུ་ཐོབ་པ་སོགས་དགོས་པ་དུ་མ་དང་ལྡན་ནོ།།
ལྔ་པ་ཇི་ལྟར་བྱ་བའི་ཚུལ་ལའང་། རྣལ་འབྱོར་བླ་ན་མེད་པའི་དཀྱིལ་འཁོར་
ཆེན་པོར་དབང་བཞི་ཐོབ་ཅིང་དམ་ཚིག་མ་ཉམས་པའི་སྐལ་བ་ཅན་རྣམས་ཀྱིས།
374

ཚོགས་མཆོད་ཀྱི་དེ་ཉིད་མདོར་བསྡུས་སྨོས་པ་སྒྱུ་འཕྲུལ་རྒྱན་གྱི་རོལ་མོ།

སྒོ་གསུམ་གྱི་བྱ་སྤྱོད་ཐམས་ཅད་ལྟག་པའི་ལྟའི་རྣལ་འབྱོར་དང་འབྲལ་བ་མེད་ཅིང༌།
གཉིས་སྣང་གི་ཆོས་ལ་སྤང་བླང་དགག་སྒྲུབ་ཀྱི་མཚན་མས་མི་བཅིངས་པར་རྡོ་རྗེ་
གསུམ་མཉམ་པ་ཉིད་ཀྱི་འཁོར་ལོ་སྤྱོད་པ་གཞིར་བཞག་ནས། ཀུན་རྫོབ་སྒྱུ་མ་ཙམ་
དུ་རང་བྱུང་རང་ཤར་གྱི་སྣང་བ་མཐའ་དག་ཀུན་ཏུ་བཟང་པོའི་མཆོད་པའི་སྤྲིན་དང༌།
དུར་ཁྲོད